CELEX: 62013TN0029
Language: sk
Date: 2013-01-17 00:00:00
Title: Vec T-29/13: Žaloba podaná 17. januára 2013 — AbbVie a i./EMA

16.3.2013   
            
            
               SK
            
            
               Úradný vestník Európskej únie
            
            
               C 79/26
            
         Žaloba podaná 17. januára 2013 — AbbVie a i./EMA
   (Vec T-29/13)
   2013/C 79/46
   Jazyk konania: angličtina
   
      Účastníci konania
   
   
      Žalobkyne: AbbVie, Inc. (Wilmington, Spojené štáty) a AbbVie Ltd (Maidenhead, Spojené kráľovstvo) (v zastúpení: P. Bogaert, G. Berrisch, advokáti, a B. Kelly, solicitor)
   
      Žalovaná: Európska agentúra pre lieky
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil rozhodnutie Európskej agentúry pre lieky EMA/685471/2012 z 5. novembra 2012 o sprístupnení dokumentov založených do spisu povolenia na uvedenie lieku na trh, a
            
         
               —
            
            
               zaviazal Európsku agentúru pre lieky na náhradu všetkých trov konania, vrátane trov konania vynaložených žalobkyňami.
            
         
      Dôvody a hlavné tvrdenia
   
   Prejednávaná žaloba sa týka zrušenia podľa článku 263 ods. 4 ZFEÚ rozhodnutia Európskej agentúry pre lieky EMA/685471/2012 z 5. novembra 2012 o sprístupnení dokumentov založených do spisu povolenia na uvedenie lieku na trh podľa nariadenia (ES) č. 1049/2001 o prístupe verejnosti k dokumentom Európskeho parlamentu, Rady a Komisie.
   Na podporu svojej žaloby žalobkyne uvádzajú štyri žalobné dôvody.
   
               1.
            
            
               Prvý žalobný dôvod založený na porušení článku 4 ods. 2 nariadenia o transparentnosti a základných práv žalobkýň na ochranu informácií, ktoré sú obchodným tajomstvom.
            
         
               2.
            
            
               Druhý žalobný dôvod založený na porušení povinnosti odôvodnenia v súvislosti s uplatnením článku 4 ods. 2 nariadenia o transparentnosti.
            
         
               3.
            
            
               Tretí žalobný dôvod založený na porušení zásady ochrany legitímnej dôvery.
            
         
               4.
            
            
               Štvrtý žalobný dôvod založený na porušení smernice Európskeho parlamentu a Rady 2001/29/ES (1) o zosúladení niektorých aspektov autorských práv a s nimi súvisiacich práv v informačnej spoločnosti, základných práv na ochranu práva vlastniť majetok, vrátane autorského práva, a zásady primeranosti a riadnej správy v rozsahu, v akom je sprístupnenie umožnené poskytnutím kópie dokumentov.
            
         
      (1)  Smernica Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti.